b"\n_START_ARTICLE_\nStolp\n_START_PARAGRAPH_\nStolp je visoka zgradba, znatno vi\xc5\xa1ja, kot je \xc5\xa1iroka, pogosto pomemben center. Stolpi, se razlikujejo od jamborov po tem, da niso pritrjeni z napenjalnimi \xc5\xbeicami v tla, ampak so, podobno kot neboti\xc4\x8dniki, samonosne konstrukcije._NEWLINE_Stolpi se lo\xc4\x8dijo od obi\xc4\x8dajnih zgradb v tem, da niso zgrajeni namensko za bivanje, ampak slu\xc5\xbeijo tudi in predvsem drugim funkcijam. Glavni namen je uporaba njihove vi\xc5\xa1ine za razli\xc4\x8dne funkcije, ki jim mora ustre\xc4\x8di, vklju\xc4\x8dno z: vidnostjo druge funkcije kot je primer stolpna ura ali kot del ve\xc4\x8dje strukture ali naprave za opazovanje okolice v utrdbi ali gradu ali kot konstrukcijska zna\xc4\x8dilnost in sestavni del mostu._NEWLINE_Stolpi so lahko samostojne strukture ali stojijo na vrhu druge velike strukture ali zgradbe.\n_START_SECTION_\nEtimologija\n_START_PARAGRAPH_\nStolp, praslovansko *stl\xd1\x8ap\xd1\x8a, je sorodno z litv. stulpas 'podboj, drog, jambor, steber, podpornik' in latv. stulps 'steber, podboj, golenica, me\xc4\x8da'. Baltoslovanska beseda je nastala iz praindoevropske *stl\xcc\xa5po-, izpeljanke iz baze *stelp-, ki je tvorjena iz korena *stel- v pomenu 'postaviti; steber, deblo'.\n_START_SECTION_\nZgodovina\n_START_PARAGRAPH_\nStolpe je \xc4\x8dlove\xc5\xa1tvo uporabljalo \xc5\xbee v prazgodovini. Najstarej\xc5\xa1i znan je kro\xc5\xbeen kamnit stolp v obzidju neolitskega Jeriha (8000 pr. n. \xc5\xa1t.). Med prvimi stolpi so bili tudi zigurati, ki so obstajali v mezopotamski arhitekturi od 4. tiso\xc4\x8dletja pred na\xc5\xa1im \xc5\xa1tetjem. Najbolj znan zigurat je bil Veliki zigurat v Uru, zgrajen v 3. tiso\xc4\x8dletju pred na\xc5\xa1im \xc5\xa1tetjem in Etemenanki, eden od najbolj znanih primerov babilonske arhitekture. Slednji je bil zgrajen v Babilonu v 2. tiso\xc4\x8dletju pred na\xc5\xa1im \xc5\xa1tetjem in menijo, da je bil najvi\xc5\xa1ji stolp anti\xc4\x8dnega sveta._NEWLINE_Nekateri izmed najzgodnej\xc5\xa1ih ohranjenih primerov so koni\xc4\x8dasti kamniti stolpi na severnem \xc5\xa0kotskem imenovani broch. Ti in drugi primeri iz feni\xc4\x8danske in rimske kulture so poudarili uporabo stolpa v utrdbeni in nadzorni vlogi. Na primer, ime maro\xc5\xa1kega mesta Mogador, ustanovljenega v prvem tiso\xc4\x8dletju pred na\xc5\xa1im \xc5\xa1tetjem, izvira iz feni\xc4\x8danske besede za opazovalni stolp (migdol). Rimljani so uporabljali osmerokotne stolpe, kot je v Dioklecijanovi pala\xc4\x8di na Hrva\xc5\xa1kem in datira pribli\xc5\xbeno v leto 300 n. \xc5\xa1t., medtem ko imata Servijev zid (4. stoletje pred na\xc5\xa1im \xc5\xa1tetjem) in Avrelijanovo obzidje (3. stoletje) kvadratne stolpe. Kitajci so uporabljali stolpe kot sestavni del Kitajskega zidu \xc5\xbee leta 210 pred na\xc5\xa1im \xc5\xa1tetjem, v \xc4\x8dasu dinastije \xc4\x8c'in. Stolpi so bili tudi pomemben element srednjeve\xc5\xa1kih gradov._NEWLINE_Stolp (cerkveni zvonik) postane pomemben del kr\xc5\xa1\xc4\x8danske arhitekture \xc5\xbee zelo zgodaj, kasneje pa tudi srednjeve\xc5\xa1kih gradov in drugih fortifikacij._NEWLINE_Nekateri znameniti stolpi so \xc5\xa1e Po\xc5\xa1evni stolp v Pisi, Italija, zgrajen med letoma 1173 do 1372 in Dva stolpa v Bologni, Italija, zgrajen med letoma 1109 do 1119. Himalajski stolpi so kamniti stolpi, ki se nahajajo predvsem v Tibetu in so bili zgrajeni med 14. do 15. stoletjem.\n_START_SECTION_\nMehanika\n_START_PARAGRAPH_\nDo dolo\xc4\x8dene vi\xc5\xa1ine ima stolp lahko nosilno konstrukcijo z vzporednimi stranicami. Nad dolo\xc4\x8deno vi\xc5\xa1ino je tla\xc4\x8dna obremenitev materiala prese\xc5\xbeena, zato se stolp lahko poru\xc5\xa1i. Temu se lahko izognemo, \xc4\x8de se konstrukcija stolpa proti vrhu zo\xc5\xbeuje._NEWLINE_Druga omejitev je, da upogibna struktura zahteva zadostno togost, da se prepre\xc4\x8di ru\xc5\xa1enje pod obremenitvijo, zlasti tiste zaradi vetra. Ve\xc4\x8d zelo visokih stolpov ima podporne strukture na obodu stavbe, kar mo\xc4\x8dno pove\xc4\x8da splo\xc5\xa1no togost._NEWLINE_Tretja omejitev je dinami\xc4\x8dna; stolp je podvr\xc5\xbeen razli\xc4\x8dnim silam vetrov, vrtin\xc4\x8denju v zavetrju, potresnim sunkom, itd. Ti so pogosto v kombinaciji z enostavnimi vplivi in togostjo, zato so v nekaterih primerih ugla\xc5\xa1eni z maso bla\xc5\xbeilnikov za zmanj\xc5\xa1anje tega gibanja. S spreminjanjem ali o\xc5\xbeenjem zunanje oblike stolpa z vi\xc5\xa1ino, se prepre\xc4\x8di tresljaje zaradi vrtin\xc4\x8denja, ki se pojavlja vzdol\xc5\xbe celotne zgradbe.\n_START_SECTION_\nFunkcija\n_START_PARAGRAPH_\n\xc4\x8ceprav ni pravilno, mnoge sodobne neboti\xc4\x8dnike pogosto imenujejo stolpi (ker so ti razvr\xc5\xa1\xc4\x8deni med\xc2\xa0\xc2\xbbzgradbe\xc2\xab). V nekaterih dr\xc5\xbeavah visoke stanovanjske stavbe imenujejo stolpnica. V Zdru\xc5\xbeenih dr\xc5\xbeavah Amerike do World Trade Center v New Yorku imenovali\xc2\xa0\xc2\xbbdvoj\xc4\x8dka\xc2\xab, podobno je s Petronasovim \xc2\xbbdvoj\xc4\x8dkom\xc2\xab v Kuala Lumpurju.\n_START_SECTION_\nStrate\xc5\xa1ka funkcija\n_START_PARAGRAPH_\nStolp v zgodovini je omogo\xc4\x8dil svojim uporabnikom prednost pri pregledu obrambnih polo\xc5\xbeajev in omogo\xc4\x8dal bolj\xc5\xa1i pogled na okolico, vklju\xc4\x8dno z boji\xc5\xa1\xc4\x8dem. Stolpi so bili zgrajeni v obrambnih zidovih ali so jih pripeljali blizu cilja (oblegovalni stolp). Danes se za strate\xc5\xa1ko rabo stolpi \xc5\xa1e vedno gradijo v zaporih, voja\xc5\xa1nicah in obrambnih ogradah.\n_START_SECTION_\nEnergetska funkcija\n_START_PARAGRAPH_\n\xc4\x8ce se za premikanje predmetov ali snovi navzdol uporablja gravitacija, je za to primeren stolp za shranjevanje predmetov ali teko\xc4\x8din kot silos ali vodni stolp. Za vrtanje v zemljo se uporablja vrtalni stolp. Smu\xc4\x8darska skakalnica za potrebe naletne rampe uporablja stolp, \xc4\x8de ni naravnega pobo\xc4\x8dja. Prav tako so stolpi potrebni pri vetrnih elektrarnah.\n_START_SECTION_\nKomunikacije\n_START_PARAGRAPH_\nV zgodovini so za posredovanje informacij na ve\xc4\x8dje razdalje uporabljali enostavne stolpe kot so svetilniki, zvoniki, stolpne ure, signalni stolpi in minareti. V zadnjih letih radijski, GSM in televizijski stolpi olaj\xc5\xa1ajo brez\xc5\xbei\xc4\x8dno komunikacijo. CN Tower v Torontu v Kanadi je bil zgrajen kot komunikacijski stolp, z zmo\xc5\xbenostjo, da deluje kot oddajnik in repetitor. Njegova oblika nudi tudi funkcijo turisti\xc4\x8dne atrakcije, vklju\xc4\x8dno z opazovalnim krovom na 147 nadstropju, kar je najvi\xc5\xa1je na svetu.\n_START_SECTION_\nPodpora transportu\n_START_PARAGRAPH_\nStolpi se uporabljajo tudi kot konstrukcijski element pri mostovih (pilon) in lahko dose\xc5\xbeejo vi\xc5\xa1ino nekaterih najvi\xc5\xa1jih zgradb. Njihova uporaba je najbolj raz\xc5\xa1irjena pri vise\xc4\x8dih mostovih in mostovih s po\xc5\xa1evnimi zategami. Uporaba pilona, preproste stolpne strukture je pomagala tudi za izgradnji \xc5\xbeelezni\xc5\xa1kih mostov, viaduktov in v pristani\xc5\xa1\xc4\x8dih._NEWLINE_Kontrolni stolpi se uporabljajo za ve\xc4\x8djo vidljivost in neposredno pomo\xc4\x8d v letalskem prometu."